=== Den kongelige kiste og urne ===
[[Fil:Royal urn of King Bhumibol Adulyadej in the first procession of the royal cremation ceremony.jpg|thumb|upright=1.0|Kong Bhumibols Adulyadejs urne på the Golden Palanquin with Three Poles (Phra Yannamas Sam Lam Khan) i første procession til Sanam Luang den 26. oktober, 2017.]]
Ifølge thailandsk tradition, når en kongelig eller en højtstående aristokrat går bort, bliver hans eller hendes krop anbragt i en urne i siddende stilling. Denne langvarige tradition dateres helt tilbage til det antikke Ayutthaya-rige. Urnen, der indeholder afdødes krop, sættes så inden i en større, mere overdådig ydre urne, der angiver afdødes sociale rang. Jo højere hans eller hendes rang i [[hierarki]]et var, jo mere kunstfærdigt er urnen udsmykket, så for konger anvendes det ypperste, en gyldne urne (Phra Ghote Thong Yai). I nyere tid bliver de jordiske rester derimod lagt i en kiste, og urnen bruges alene til at definere den afdødes status. Begravelsen af kong Bhumibol fulgte også denne ''moderne'' praksis, hvor den gyldne urne nu alene anvendes symbolsk til konger, dronninger, prinser og prinsesser, samt andre kongelige. På den sidste fase af en kongelige kremeringsceremoni bliver den gyldne urne fjernet og erstattet af en sandeltræurne (Phra Kote Chan) af samme størrelse. Årsagen til man anvender Sandeltræ er, at det dels er en gammel tradition, og dels har træet en aromatisk duft, som kan maskere eventuelle uønskede lugte, når et menneskelegeme bliver brændt.<ref name="TimeOut">[https://www.timeout.com/bangkok/blog/in-pictures-the-sandalwood-urn-and-coffin-of-king-bhumibol-102517 In pictures: The sandalwood urn and coffin of King Bhumibol] {{Webarchive|url=https://web.archive.org/web/20171028042211/https://www.timeout.com/bangkok/blog/in-pictures-the-sandalwood-urn-and-coffin-of-king-bhumibol-102517 |date=28. oktober 2017 }}. ''TimeOut Bangkok'', 25-10-2017, hentet 27-10-2017.</ref>
Titler Religion Samfund